පසුව එය එවක ආරක්ෂක ලේකම් කරුණාසේන හෙට්ටිආරච්චි මහතා හරහා 2016 අගෝස්තු මස එවක නීතිය හා සාමය අමාත්‍ය සාගල රත්නායක මහතාට ලිපියක් මඟින් යොමුකළා.ලෙසට යුධ හමුදා ජ්‍යෙෂ්ඨ බුද්ධි නිලධාරියා කොමිසම විමසූ පැනයට පිළිතුරු ලබාදුන්නා. 2017 වසරේ සිට බුද්ධි සමාලෝචන රැස්වීම්වලට අපරාධ පරීක්ෂණ දෙපාර්තමේන්තුවේ සහ ත්‍රස්ත විමර්ශන කොට්ඨාසයේ නිලධාරීන්ගේ ප්‍රමාණවත් සහභාගිත්වයක් නොතිබූ බවටද ඔහු කොමිසමට දැනුම් දුන්නා.යුධ හමුදා ජ්‍යෙෂ්ඨ බුද්ධි නිලධාරියා වැඩිදුරටත් පෙන්වා දුන්නේ 2018 වසරේදී ආරක්ෂක ලේකම් ධූරය වරින්වර වෙනස්වීම හේතුවෙන් සති පතා පැවැත්විය  යුතු බුද්ධි සමාලෝචන රැස්වීම ඇතැම් විට පැවැත්වූයේ සති තුනකට වරක් බවයි.පාස්කු ප්‍රහාරය සම්බන්ධව හුවමාරු වූ ලිපිය පෙන්වමින් කොමිසම එහිදී ප්‍රශ්නකළේ රාජ්‍ය බුද්ධි සේවයේ අධ්‍යක්ෂකවරයාට ගතයුතුව තිබූ පියවර කුමක්ද යන්නයි.අදාළ ලිපිය ජාතික බුද්ධි ප්‍රධානියා විසින් රාජ්‍ය බුද්ධි අධ්‍යක්ෂකවරයාට යැවූ එකක් බැවින් ඔවුන් දෙදෙනා අනිවාර්යෙන්ම මුණ ගැසී හෝ අමතා ඒ ගැන සාකච්ඡා කළ යුතුව තිබූ බව ඔහු සඳහන් කළා.එමෙන්ම ඔහු කොමිසමට පැවසුවේ සහරාන් සහ නැඟෙනහිර සම්බන්ධ තොරතුරු එහි ඇතුළත්ව තිබූ බැවින් යුධ හමුදා බුද්ධි අංශද දැනුවත් කළ යුතුව තිබූ බවයි.